CELEX: 22015D2149
Language: lt
Date: 1418342400000
Title: EEE jungtinio komiteto sprendimas Nr. 282/2014 2014 m. gruodžio 12 d. kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) [2015/2149]

26.11.2015   
            
            
               LT
            
            
               Europos Sąjungos oficialusis leidinys
            
            
               L 311/35
            
         EEE JUNGTINIO KOMITETO SPRENDIMAS
   Nr. 282/2014
   2014 m. gruodžio 12 d.
   kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) [2015/2149]
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2014 m. balandžio 11 d. Komisijos įgyvendinimo sprendimas 2014/207/ES dėl aukščiausio lygio domeno „.eu“ registro administratoriaus paskyrimo (1);
            
         
               (2)
            
            
               Įgyvendinimo sprendimu 2014/207/ES panaikinamas į EEE susitarimą įtrauktas Komisijos sprendimas 2003/375/EB (2), todėl jis turi būti išbrauktas iš EEE susitarimo;
            
         
               (3)
            
            
               todėl EEE susitarimo XI priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Susitarimo XI priedo 5oaa punkto (Komisijos sprendimas 2003/375/EB) tekstas pakeičiamas taip:
   
      „32014 D 0207: 2014 m. balandžio 11 d. Komisijos įgyvendinimo sprendimas 2014/207/ES dėl aukščiausio lygio domeno „.eu“ registro administratoriaus paskyrimo (OL L 109, 2014 4 12, p. 41).“
   
   2 straipsnis
   
      Europos Sąjungos oficialiojo leidinio EEE priede skelbtinas Įgyvendinimo sprendimo 2014/207/ES tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2014 m. gruodžio 13 d., jei pateikti visi pranešimai pagal EEE susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. gruodžio 12 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 109, 2014 4 12, p. 41.
   
      (2)  OL L 128, 2003 5 24, p. 29.
   
      (3)  Konstitucinių reikalavimų nenurodyta.